उपराष्ट्रपति वेंकैया नायडू ने अपनी किताब ‘मूविंग ऑन, मूविंग फॉरवर्डः अ इयर इन ऑफिस’ के विमोचन के मौके में कहा कि संसद को जैसा काम करना चाहिए वह वैसा काम नहीं कर पा रही हैं। मुझे अपनी अध्यक्षता में राज्यसभा के दो सत्रों के दौरान कार्यवाही से निराशा को किताब में बताने में कोई शर्म नहीं है। उपराष्ट्रपति वेंकैया नायडू ने संसद में हंगामे पर कहा कि राष्ट्रीय महत्व के मामलों पर सभी पाटियों को एकजुट होना चाहिए। साथ ही उन्होंने सभी राजनीतिक पार्टियों से कहा कि वे अपने सदस्यों के लिए सदन के अंदर व बाहर दोनों जगह के लिए आचार संहिता पर सर्वसम्मति बनाएं। अगर ऐसा नहीं होता है, तो जल्द ही लोग राजनीतिक प्रक्रिया व संस्थानों से अपना विश्वास खो देंगे।